Факультеттер аралык кыргыз тили

кафедрасынын тарбиялык иштер

боюнча жоопту Э.Алишеровадан

БИЛДИРҮҮ

Факультеттер аралык кыргыз тили кафедрасынын жалпы окутуучулук жамааты тарабынан Мамлекеттик тил күнүнө карата иш-чаралар ар бир факультетте белгиленди.

ДТжМ факультеттинде 23-сентябрь күнү “Улут болсом-тилим менен улутмун” деген аталыштагы иш-чара өткөрүлдү. Факультеттин жана окутуучулары тарабынан даярдалган программа жогорку деңгээлде жүзөгө ашырылып, жыйынтыгында чет тилди үйрөнүп жаткан студенттер, манас айтышып, ыр-бийлер жана көркөм окуулар менен жыйынтыкталды. Студенттерге факультет тарабынан ыраазычылык каттар ыйгарылды.

2023-жылдын 29-сентябрында ОшМУнун орус филологиясы факультетинин 1-курстарынын (6топ) ортосунда “Тил - тилектештик тиреги” аталышындагы “Тил билги” акыл таймашы болуп өттү. Таймаштын жыйынтыгында 1-орунду РЛ(б)-2-23 тайпасы (“Ынтымак” тобу), 2-орунду РЛЕ(б)-1-23 тайпасы (“Каникей” тобу), 3-орунду РА(б)-1-23 тайпасы (“Каганат” тобу) алып, акчалай жана кызыктыруучу сыйлыктар берилди (орус филологиясы факультетинин деканаты жана Г.Мамадиева, Ж.Максутова эжекелердин атынан берилди.)

Мамлекеттик тил майрамына карата МИТ факультетинде 1-курстар тарабынан даярдалган “Улут болсом тилим менен улутмун” аттуу адабий- музыкалык кече болуп өттү. Кечеде кыргыз күүсү ойнолуп, ыр-бийлер менен коштолду. Студенттердин тилге болгон, мекенге болгон сезимдери көркөм ырларында камтылды.

2023-жылдын 22-сентябрында кыргыз-кытай факультетинин студенттери тарабынан “Тилим – менин тирегим” деген аталыштагы майрамдык достук-таймаш уюштурулду. Иш-чаранын негизги максаты: мамлекеттик тилди даңазалоо, Мекенди сүйүү, эл жерин сыйлоо, студенттер ортосундагы достук мамилени чыңдоо. Иш-чарада мамлекеттик тилди даңазалаган ырлар көркөм окулуп, “Манас” эпосунан үзүндү айтылып, макал-лакаптар, ыр-бийлер менен коштолуп, көрүүчүлөргө жагымдуу маанай тартууланды.

Мамлекеттик тил майрамын утурлай чыгыш таануу институтунда “Кыргыз тили кылымдарды карыткан, Эч ким аны өчүрө албайт тарыхтан” аттуу дубал газеталардын жана видео-роликтердин сынагы болуп өттү.

Сынакта студенттер мамлекеттик тилди даңазалаган ырлардан көркөм айтышып, видео-роликерди даярдашып сайтка жайгаштырышты. Жыйынтыгында, чыгыш таануу инситуту тарабынан студенттерге акчалай сыйлыктар жана ыраазычылык каттар ыйгарылды.

22-сентябрь күнү тарых жана социалдык иштер факультетинде “Тилиң – тарых, тилиң – күзгү дилиңе” деген аталыштагы тегерек стол уюштурулду. Анда студенттер тил боюнча илимий докладдарды окушуп, тилдин бүгүнкү күндөгү тарыхына басым жасалды. Ошону менен бирге эле “Манас”эпосунан үзүндүлөр айтылып, мамлекеттик тилди даңазалаган көркөм окуулар окулуп, ыр-бийлер менен коштолду.

2023-жылдын 2-октябрында теология факультетинде “Улуттук баалуулуктар” кичи долбоордун презентациясы болуп өттү. Теология факультетинин 1-кустары тарабынан 8 топ даярдалып, ар бир топко кыргыздын баалуулуктары жөнүндө тапшырма берилген. “Беш манжа” тобу - желекти, “Ынтымак” тобу - эне тил боюнча, “Курманжан датка” тобу -боз үйдү, “Биримдик” тобу - бала тарбиялоо, “Ажар” тобу - улуттук баш кийим, “Ак Мөөр” тобу – кыргыз оймолору, “Кабылан” тобу – мамлекеттик тилди, “Искусство” тобу – кыргыз сүрөтчүлөрү боюнча презентация жасап беришти. Жыйынтыгында ар бир топторго Ардак грамоталар ыйгарылды.

23-сентябрь Мамлекеттик тил күнүнө карата медицина факультетинде “Улут болсом – тилим менен улутмун” аттуу адабий-музыкалык кече болуп өттү. Медицина факультетинин деканы жана факультеттер аралык кыргыз тили кафедрасынын башчысы, доцент З Каразаковалар катышып, иш-чара жогорку деңгээлде өткөндүгүн баса белгилешти.

Искусство факультетинин эжекелери Н.Дамилова, А. Осмоновалар Ош мамлекеттик университети тарабынан уюштурулган “Кадыр-баркың бийик болсун эне тил” аттуу иш – чарада кафедрага бөлүнгөн ишти аткарышты. Тапшырма боюнча авторлордун көркөм элесин чагылдырган сценарий жазышып, искусство факультетинин мугалимдери жана студенттери менен биргеликте сахналык көрүнүшкө даярдашты.

28-сентябрында Мамлекеттик тил күнү ОшМУнун бизнес жана менежмент факультетинде “Эне тилим – эне сүтүм” деген иш–чара белгиленди. Факультеттин деканы сөзгө чыгып, студенттерди жана окутуучуларды Мамлекеттик тил күнү менен куттуктап кечени ачып берди. Жыйынтыгында, студенттер тарабынан көркөм окуулар окулуп, комуздун коштоосунда күүлөр чертилип, ыр-бийлер менен коштолду.

**Факультеттер аралык кыргыз тили кафедрасынын**

**Тарбиялык иштер боюнча жоопту**: Э.Алишерова

**ОшМУнун кыргыз филологиясы жана журналистика факультетинин факультеттер аралык кыргыз тили кафедрасынын окутуучуларынын “Кыргыз тили жана Ч.Айтматов ааламы” аталышындагы мамлекеттик тилдин үч айлыгына карата өткөрүлүүчү иш-чарасынан**

**БИЛДИРҮҮ**

|  |  |  |  |  |
| --- | --- | --- | --- | --- |
| **№** | **Аткарылуучу иштер** | **Мөөнөтү** | **Өтүлүүчү жайы, формасы** | **Жооптуулар** |
| **1** | **«Ар бир тил өз элине улуу» деген аталышындагы иш-чара** юридика, тарых жана социалдык иштер факультеттеринде  **болуп өттү.**  Иш-чараны аталган факультеттин студенттери жогорку даярдыкта өткөрүштү. Бул өткөрүлгөн иш-чарада Ч.Айтматовдун чыгармаларынан докладдар окулуп, чыгармаларынан үзүндүлөр аткарылды. Андан сырткары, ыр-бий, күү, көркөм окуу жана монологдорду окушту. Аталган факультеттердин китепканачылары менен биргеликте көргөзмөлөр уюштурулду. Факультеттин деканы Сабыр Арстанов иш-чара жакшы өткөндүгүн баса белгилеп, окутуучулар Э.Алишерова, К.Маданова эжекелерге ыраазычылыгын билдирди. | 2023-жыл  24-октябрь | Юридика, тарых жана социалдык иштер факультеттери | Э.Алишерова  К.Маданова |